Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: 
Paragraph Index: 2

2. § Az Egyezmény magyar nyelvű szövege a következő: „Kulturális, oktatási és tudományos együttműködési Egyezmény a Magyar Köztársaság Kormánya és a Paraguayi Köztársaság Kormánya között A Magyar Köztársaság Kormánya és a Paraguayi Köztársaság Kormánya, attól a törekvéstől vezérelve, hogy megalapozzák a két ország közötti kapcsolatokat, és elmélyítsék a kölcsönös megértést, abban a meggyőződésben, hogy a kulturális, oktatási és tudományos kapcsolatok erősítik a két ország állampolgárai közötti együttműködést, valamint egymás kultúrája, tudományos és szellemi élete és életformája iránti megértést, attól az óhajtól vezérelve, hogy minden területen fejlesszék a két ország állampolgárai közötti kulturális, oktatási és tudományos kapcsolatokat, az alábbiakban állapodtak meg:

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes